EkBass/fiwiki-20250220-pages-articles huggingface dataset:
Fredrik Viisas

Fredrik III Viisas (; 17. tammikuuta 1463 Torgau – 5. toukokuuta 1525 Lochau)Frederick I Encyclopædia Britannica Online Academic Edition. Viitattu 23.9.2017. oli Saksin vaaliruhtinas vuosina 1486–1525. Nykyään hänet muistetaan uskonpuhdistaja Martti Lutherin tärkeänä tukijana uskonpuhdistuksen aikana. Fredrik Viisaan isä oli vaaliruhtinas Ernst, joka kuoli vuonna 1486. Fredrik jakoi aluksi vallan nuoremman veljensä Juhanan kanssa.Nordisk familjebok (1908), s. 1306 Runeberg.org. Viitattu 23.9.2017. Fredrik oli huolissaan Habsburgien keisarisuvun vallan kasvusta, joten hän yritti koota Saksan ruhtinaista Pyhän saksalais-roomalaisen keisarikunnan sisäistä vastapainoa keisarille ja ehdotti erilaisia uudistuksia, jotka olisivat lisänneet ruhtinaiden valtaa. Vuonna 1500 hänestä tuli keisarikunnan yhteiseksi hallitukseksi tarkoitetun Reichsregimentin puheenjohtaja, mutta kyseinen elin lakkautettiin pian. Keisari Maksimilian I:n kuoltua vuonna 1519 keisariutta tarjottiin Fredrikille, joka kuitenkin kieltäytyi siitä ja varmisti sen sijaan tuellaan Maksimilianin pojanpojan Kaarle V:n valinnan. Fredrik Viisas oli Martti Lutherin suojelija. Tämän takia paavi Leo X ei uskaltanut suoraan julistaa Lutheria pannaan, sillä hän pelkäsi menettävänsä Fredrikin tuen. Asiaan liittyi myös se seikka, että Fredrik oli ollut paavin ehdokas keisariksi. Samoin Fredrikin ansiosta Lutheria ei vaadittu Roomaan paavin kuultavaksi, vaan hänen kuulustelunsa suoritettiin Saksassa. Myöhemmin Fredrik auttoi Lutheria pääsemään Wormsin valtiopäiville puolustamaan oppiaan. Valtiopäivien jälkeen Fredrik vielä järjesti valtakunnankiroukseen joutuneelle Lutherille turvapaikan Wartburgin linnasta. Fredrik Viisas oli myös merkittävä taiteiden ja sivistyksen tukija. Hän toimi taidemaalari ja graafikko Albrecht Dürerin ja taidemaalari Lucas Cranach vanhemman mesenaattina sekä humanisti Georg Spalatinin suojelijana. Fredrik perusti vuonna 1502 Wittenbergin yliopiston, jonne hän myöhemmin nimitti opettajiksi Lutherin ja tämän oppilaan Philip Melanchthonin. Hän keräsi merkittävän pyhäinjäännöskokoelman. Fredrik Viisas kuoli naimattomana ja lapsettomana vuonna 1525. Hänet on haudattu Wittenbergiin. Uudeksi vaaliruhtinaaksi tuli hänen veljensä Juhana. == Lähteet == * ===Viitteet=== == Aiheesta muualla == Luokka:Saksin vaaliruhtinaat Luokka:Vuonna 1463 syntyneet Luokka:Vuonna 1525 kuolleet
The Jewel of Medina

The Jewel of Medina (engl., Medinan jalokivi) on Sherry Jonesin kirjoittama historiallinen romaani. Kirja kertoo profeetta Muhammadin lapsivaimon Aišan tarinan. Kirjan alkuperäinen kustantaja Random House perui vuonna 2008 englanninkielisen painoksen julkaisun, kun kustantamoa varoitettiin julkaisemisen seurauksista. Varoituksen mukaan kirjan julkaiseminen loukkaisi muslimeja ja saattaisi johtaa väkivaltaan. Jones sanoi järkyttyneensä tiedosta.Suuri kustantaja perui Muhammed-kirjan julkaisun. Yle / Reuters 8.8.2008. Kustantamo ei saanut kirjasta uhkauksia. Varoituksen takana oli Texasin yliopiston islamin historian professori Denise Spellberg.Asra Q. Nomani: "You Still Can't Write About Muhammad", The Wall Street Journal, 6.8.2008 Myöhemmin kirjan julkaisivat englanniksi muut kustantajat. Yhtä kustantajaa vastaan iskettiin polttopullollaNorth London terror arrests linked to publication of Muslim book, Telegraph.co.uk, ja muslimijohtajat uhkasivat kostojen jatkuvan.Radical Islamic clerics warn of further attacks after publisher is firebombed, Telegraph.co.uk Kirja on julkaistu myös muutamalla muulla kielellä. == Lähteet == == Aiheesta muualla == * Kustantajat eivät uskalla julkaista kirjaa Muhammedin morsiamesta . Helsingin Sanomat 21.8.2008. * Irshad Manji: Ennakkosensuuri loukkaa muslimeja . Helsingin Sanomat 31.8.2008. Luokka:Historialliset romaanit Luokka:Vuoden 2008 kirjat Luokka:Islamiin liittyvät kiistat Luokka:Sensuuri Yhdysvalloissa Luokka:Yhdysvaltalaiset romaanit
Vierintälaakeri

Vierintälaakeri on tietynlainen laakeri. Vierintälaakereissa liukukitka vaihdetaan vierimiskitkaan sijoittamalla liikkuvien osien väliin kuulia, rullia tai neuloja. Tällöin puhutaan vastaavasti kuula-, rulla- ja neulalaakereista. Vierintälaakeri tulee toimeen liukulaakeria vähemmällä voitelulla, joten vierintälaakeri soveltuu esimerkiksi kaksitahtimoottoreihin, joiden voitelu ei ole yhtä tehokas kuin nelitahtimoottorien. Vierintälaakereiden käyttäminen kuitenkin monimutkaistaa moottorin kokoamisvaihetta. Vierintälaakereita käytetään laajasti paikoissa, joissa ei ole runsaasti voiteluainetta tarjoilevaa voitelujärjestelmää (öljypumppua), vaan voitelu on heikkoa tai se tehdään määräajoin esimerkiksi voitelurasvalla. Vierintälaakerit samoin kuin liukulaakerit kestävät hyvin akselia vasten kohtisuoraa voimaa, mutta jos järjestelmään kohdistuu akselinsuuntaisia voimia, niin silloin laakerointi täytyy suunnitella tätä varten (aksiaalilaakeri). Luokka:Laakerit
Holkki

Holkki on putki- tai rengasmainen vahviste tai tuppimainen suojus. Holkkeja käytetään eristämiseen, kiertämiseen, liittämiseen, ohjaamiseen tai tiivistämiseen. Niitä valmistetaan lukemattomista eri materiaaleista, yleisimmin metallista ja muovista. Esimerkiksi puukkojen kokoamiseen ja koristeluun käytetty hela on yhdenlainen holkki. Myös hylsy on merkitykseltään lähellä holkkia ja joissain yhteyksissä sen synonyymina käytetty, mutta vakiintunut tarkoittamaan patruunan kuorta. Arkikielessä holkilla voidaan tarkoittaa mitä erilaisimpia holkin muotoisia asioita. Puhutaan esimerkiksi lyijykynän, männän tai laakerin holkista. Salaojan putkien liitosten tiivistämiseen tarkoitettua holkkia kutsutaan myös muhviksi. Holkkihiha puolestaan tarkoittaa sellaista hihaa, joka on samaa kangaskappaletta kuin muu vaate (tällaiset hihat on esimerkiksi kimonossa). == Holkkitupakka == Entisaikaan tupakkaa poltettiin niin sanotuista holkkisavukkeista. Tällaisessa savukkeessa ei ollut suodatinta, vaan kovitettu ontto paperikartio, joka oli päästä avoin. Savukkeessa tuli käyttää erityistä puista holkkia, jotta tupakanpuruja ei olisi kulkeutunut suuhun. Holkit myytiin savukeaskien mukana. Kuuluisin suomalainen holkkisavukemerkki oli Työmies. Kansan suussa holkkitupakkaa kutsuttiin myös pilli- tai pöllitupakaksi. Holkkitupakan myötä holkki vakiintui tarkoittamaan monen muun lisäksi erilaisia savukkeiden imukkeita, joista käytetään myös nimitystä loppi ja mynni. == Katso myös == * Hela * Hylsy == Lähteet == *Nykysuomen sanakirja. WSOY 1951–1961. Luokka:Kiinnitystarvikkeet Luokka:Tupakointi
Wormsin edikti

Wormsin edikti oli Wormsin valtiopäivien tekemä päätös vuonna 1521. Päätöksessä valtiopäivien edustajat julistivat uskonpuhdistaja Martti Lutherin valtakunnankiroukseen. Wormsin edikti määräsi useita tiukkoja toimia Lutherin ja tämän oppien vastustamiseksi: == Katso myös == * Uskonpuhdistus == Lähteet == * === Viitteet === Luokka:Pyhä saksalais-roomalainen keisarikunta Luokka:1521 Luokka:Kirkkohistoria Luokka:Wormsin historia Luokka:Martti Luther
Andreas Karlstadt

Andreas Karlstadt, koko nimeltään Andreas Rudolph Bodenstein von Karlstadt, (1486 – 24. joulukuuta 1541) oli saksalainen kristitty teologi uskonpuhdistuksen aikana. Karlstadt valmistui Wittenbergin yliopistosta teologian tohtoriksi. Seuraavina vuosina Karlstadt opiskeli Roomassa, missä hän näki paavinistuimen ja katolisen kirkon korruptoituneen tilan. Myöhemmin Martti Luther julkaisi 95 teesiä, mikä aloitti uskonpuhdistuksen. Vuonna 1519 Andreas Karlstadt, Luther ja Johann Eck kokoontuivat Leipzigin väittelyyn väittelemään kristillisestä opista. Väittelyssä Karlstadt väitteli Eckin kanssa vapaasta tahdosta. Seuraavina päivinä Luther ja Eck taas puhuivat paaviudesta. Uskonpuhdistuksen edetessä Karlstadtista tuli Lutherin kannattaja. Kun Luther julistettiin Wormsin valtiopäivillä valtakunnankiroukseen ja joutui pakenemaan Wartburgin linnaan, Karlstad oli yksi niistä Lutherin kannattajista, jotka yrittivät reformoida kirkkoa Wittenbergissa.Kristinuskon historia 2000: Uskonpuhdistuksesta nykyaikaan s. 28 Uudistusohjelma oli katolisen kirkon mittapuulla radikaali: maallikoiden ehtoollinen jumalanpalvelusten yhteydessä haluttiin sallia, nunnille ja munkeille taata oikeus poistua luostareistaan ja pappien selibaatti poistaa. Vanhaan testamenttiin vedoten osa myös halusi kuvainraastoa eli ikonoklasmia, kuvakieltoa kirkkoihin., lisäksi Karlstadt käytti Lutherin auktoriteettia kiihottaessaan kansaa raastaamaan kuvat kirkoista väkivalloin. Vaaditut uudistukset eivät kuitenkaan toteutuneet tarpeeksi nopeasti, mikä lisäsi väkivaltaa ja levottomuuksia kaupungissa. Näiden toimiensa sekä myös teologisen radikalisoitumisen myötä (Karlstadista tuli uudestikastaja ja hän sotkeutui talonpoikaiskapinoihin) Lutherista tuli Karlstadin kiivas vastustaja Kittelson, James M.: Uskon puolesta. Martti Lutherin elämäntyö. Perussanoma 1996 Karlstadt kuoli Baselissa joulukuussa 1541. == Lähteet == * === Viitteet === Luokka:Saksalaiset teologit Luokka:Vuonna 1486 syntyneet Luokka:Vuonna 1541 kuolleet
Microsoft Bing

Microsoft Bing (yleisesti tunnettu nimellä Bing) on Microsoftin omistama ja ylläpitämä hakukone, joka avattiin vuonna 2009. Palvelu juontaa juurensa yrityksen aiemmista hakukoneista MSN Search, Windows Live Search ja myöhemmin Live Search. Microsoft pyrkii kilpailemaan hakukoneellaan maailmanlaajuisesti Google-hakukoneen kanssa. Liiketoimintamalli perustuu hakutulosten yhteydessä näkyvään hakusanamainontaan. == Historia == Bing julkistettiin 1. kesäkuuta 2009. Heinäkuussa 2009 julkistettiin sopimus, jonka mukaan Yahoo! siirtyy käyttämään Bingin hakumoottoria hakukoneessaan. Helmikuussa 2011 Google syytti Bingin kopioivan hakutuloksiaan. Tämän todistaakseen Google keksi hakutulokset sadalle mitään tarkoittamattomalle sanalle, kuten ”mbzrxpgjys” ja ”hiybbprqag”. Tulosten klikkaaminen Internet Explorerissa Bing Toolbar asennettuna välitti tulokset Microsoftille, ja muutamia viikkoja myöhemmin ne ilmestyivät Bingiin. Syksyllä 2011 CNN kertoi Bingin saaneen internetin hauista 14,7 %:n markkinaosuuden lähinnä sitä käyttävän Yahoo!:n, Ask.comin ja AOLin kautta ja hakukoneen tuottavan Microsoftille tappiota lähes miljardi dollaria vuosineljänneksessä. Kokonaisuudessaan palvelun ylläpito on tuottanut 5,5 miljardin tappion sen julkaisusta lähtien. Vuonna 2019, kymmenen vuotta Bingin julkaisun jälkeen, se tuottaa Microsoftille 7,5 miljardia US-dollaria mainostuloja vuodessa. Summa on vähäinen Googlen 120 miljardin vuosituloihin verrattuna, mutta enemmän kuin Microsoftin omistama LinkedIn tuottaa ja neljä kertaa suurempi kuin esim. Twitter tuottaa vuodessa. comScoren arvion mukaan Bingiä käytetään neljänneksessä tietokoneelle tehdyistä hauista Yhdysvalloissa. Bing on lisätty Windowsin ja Microsoft Officen hakuominaisuuksiin. Lisäksi Microsoft tuottaa hakupalvelut Yahoolle, AOL:lle ja muille Verizon Communicationsin omistamille sivustoille. Bingin arvioidaan olevan hyväksi myös Googlelle, jota ei voida syyttää monopoliasemasta.https://www.bnnbloomberg.ca/bing-s-not-the-laughingstock-of- technology-anymore-1.1266300 Bingiin tuli alkuvuodesta 2023 ChatGPT- keskustelubotin kaltainen ominaisuus, joka on ensi alkuun saatavilla rajoitettuun kokeiluun hakukoneen käyttäjille Microsoft Edge -selaimella ja myöhemmin myös mobiililaitteilla. === Logot === Tiedosto:Bing logo.svg|Logo 2009–2013 Tiedosto:Bing logo (2013).svg|Logo 2013–2016 Bing logo (2016).svg|Logo 2016–2020 Bing Fluent Logo Text.svg|Logo 2020– == Ominaisuudet == === Kääntäjä === Bing Translator on Microsoftin tarjoama käyttäjille suunnattu käännösportaali, joka kääntää tekstejä tai kokonaisia verkkosivuja eri kielille. Kaikki käännösparit saavat virtansa Microsoft Researchin kehittämästä Microsoft Translator -tilastollisesta konekäännösalustasta ja verkkopalvelusta taustakäännösohjelmistona. Microsoftin Windows International -tiimi tarjoaa kaksi translitterointiparia (kiinan (yksinkertaistettu) ja kiinan (perinteinen)) välillä. Syyskuusta 2020 lähtien Bing Translator tarjoaa käännöksiä 70 eri kielijärjestelmässä. == Lähteet == == Aiheesta muualla == * Microsoft Bing Luokka:Hakukoneet Luokka:Windows Live Luokka:Seulonnan keskeiset artikkelit
Kesäparalympialaiset 2008

Vuoden 2008 kesäparalympialaiset järjestettiin Kiinan pääkaupungissa Pekingissä 6.–17. syyskuuta, noin kaksi viikkoa kesäolympialaisten jälkeen. Kisoissa kilpailtiin 20 eri lajissa, joista soutu oli ensimmäistä kertaa ohjelmistossa. Ratsastus järjestettiin Hongkongissa ja purjehduksen pitopaikka oli Qingdao. Kisoihin osallistui 3 951 kilpailijaa 146 eri maasta. Pekingin kisat olivat osallistujamäärällä mitattuna paralympialaisten historian suurin kisatapahtuma. Kisoihin osallistuneet 30 suomalaista saivat yhteensä 6 mitalia. Kiinan CCTV ja BTV lähettivät kisoista 22 tuntia materiaalia kotisohville päivittäin. Kisoja pystyi seuraamaan myös ParalympicSportTV:n YouTube-kanavalla. == Mitalitaulukko == 1 89 70 52 211 2 42 29 31 102 3 36 35 28 99 4 24 18 32 74 5 23 29 27 79 6 21 3 6 30 7 19 10 21 50 8 18 23 22 63 9 16 14 17 47 10 15 21 22 58 40 Suomi 2 2 2 6 ==Lajit== Paralympialaisten ohjelmassa on kaksikymmentä lajia: * Ammunta * Boccia * Esteratsastus * Jalkapallo * Jousiammunta * Judo * Lentopallo * Maalipallo * Painonnosto * Purjehdus * Pyöräily * Pyörätuolikoripallo * Pyörätuolimiekkailu * Pyörätuolirugby * Pyörätuolitennis * Pöytätennis * Soutu * Uinti * Yleisurheilu ==Osallistujamaat== Yhteensä 146 maata osallistui vuoden 2008 kesäparalympialaisiin. Färsaaret ja Macao eivät osallistuneet vuoden 2008 kesäolympialaisiin mutta kylläkin paralympialaisiin. Burundi, Gabon, Georgia, Haiti ja Montenegro osallistuivat paralympialaisiin ensimmäisen kerran. Botswana jättäytyi pois kisoista, koska heidän ainoa osallistujansa, Tshotlego Morama, loukkaantui juuri kisojen kynnyksellä. * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * Suomi * * * * * * * * * * * * * * * * * * * * * * * * * * * == Kuvagalleria == Kuva:Athletics at the 2008 Summer Paralympics – Men's 1500 metres T13.jpg|Miesten 1500 m T13 Kuva:Paralympics Beijing 2008 286.JPG|Boccia Kuva:2008 Summer Paralympics, Tandem.jpg|Tandempyöräilyä Kuva:Swimming at the 2008 Summer Paralympics - women Freestyle swimming.jpg|Uintia Kuva:Wheelchair basketball at the 2008 Summer Paralympics.jpg|Pyörätuolikoripalloa Kuva:GB national wheelchair rugby team - Beijing Paralympics 2008.jpg|Pyörätuolirugbyä Kuva:2008 Summer Paralympics Wheelchair tennis - men 2.jpg|Pyörätuolitennistä == Lähteet == == Aiheesta muualla == * Official website of the Paralympic Movement * 2008 Review - paraEmotion 10 YouTubessa *
Maastohiihto talviolympialaisissa 1924 – miesten 50 km

Miesten 50 kilometrin maastohiihtokilpailu vuoden 1924 talviolympialaisissa käytiin 30. tammikuuta. Kyseessä oli myös olympiahistorian ensimmäinen maastohiihtokilpailu. Hiihdon 50 kilometrin matkaa oli hallinnut Holmenkollenin kisoissa vuosina 1918-1923 norjalainen Thorleif Haug. Norjalaisten ylivallan matkalla olivat pystyneet kumoamaan vain Anton Collin ja Tapani Niku, jotka ottivat suomalaisille kaksoisvoiton vuonna 1922. Suomalaisten lisäksi norjalaisten hallitsemaa matkaa uhkasivat myös Ruotsin Torkel Persson ja Per-Erik Hedlund, jotka olivat menestyneet Vasaloppetissa, joka oli toinen ajan merkittävä hiihtotapahtuma. 50 km:n kilpailu käytiin vaativalla ladulla, jonka korkeuserot olivat 820 metriä. Kilpailun aikana sää oli kylmä ja tuulinen. Kilpailun loppusuora oli Chamonixin olympiastadionila. Kilpailun alusta asti oli kuitenkin selvää, että päivä olisi norjalaisten. Yksi ennakkosuosikeista, Suomen Anton Collin rikkoi suksensa ja hän joutui keskeyttämään kilpailun jo viiden kilometrin jälkeen. 20 kilometrin kohdalla Norjan Johan Grøttumsbråten oli ottanut puolentoista minuutin etumatkan Thorleif Haugiin. Heidän perässään tuli Suomen Matti Raivio. 30 kilometrin kohdalla Norjalla oli nelosjohto, kun Thoralf Strømstad ja Jon Mårdalen ohittivat Raivion, kärjessä Haug oli ohittanut Grøttumsbråtenin. Muista ennakkosuosikeista Tapani Niku ja Per-Erik Hedlund keskeyttivät kilpailun, kun he olivat yli 15 minuuttia Haugia jäljessä. Thorleif Haug säilytti johtonsa maaliin asti. Hopealle sijoittui Thoralf Strømstad, joka ohitti hyvän viimeisen kolmanneksensa ansiosta pronssille sijoittuneen Johan Grøttumsbråtenin. Kilpailu hiihdettiin päivää alkuperäistä aikataulua aikaisemmin. Suomalaiset hiihtäjät eivät olleet kotimaisen tasamaahiihdon takia sopeutuneet nousuihin ja laskuihin. Anton Collin ja Niku olivat ottaneet kaksi vuotta aikaisemmin kaksoisvoiton Holmenkollenilla. == Tulokset == Sija Kilpailija Aika 1 3'44:32 2 3'46:23 3 3'47:46 4 3'49:48 5 4'05:59 6 4'06:31 7 4'06:50 8 4'07:44 9 4'10:50 10 4'27:48 11 4'31:34 12 4'44:58 13 4'45:29 14 4'45:48 15 4'58:27 16 5'04:16 17 5'05:06 18 5'10:44 19 5'18:14 20 6'16:32 21 6'25:58 – DNF – DNF – DNF – DNF – DNF – DNF – DNF – DNF – DNF – DNF – DNF – DNF == Lähteet == Luokka:Maastohiihto talviolympialaisissa 1924
Pysäköintiavustin

Pysäköintiavustin on elektroninen ohjausjärjestelmä, joka nimensä mukaisesti avustaa auton pysäköinnissä. Sen avulla kokematonkin kuljettaja saa autonsa taskuparkkiin pelkästään kaasua ja jarrua säätelemällä. Pysäköintiavustimia on kehitelty useiden eri autonvalmistajien toimesta. Kaupallisen sovelluksen esitteli ensimmäisenä Toyota Prius-hybridiautossaan vuonna 2004. Volkswagen on tarjonnut avustajaa lisävarusteena Touran-malliin vuodesta 2007, kuten myös Lexus LS-mallissaan. BMW esitteli pysäköintiavustinta asennettuna 750i -malliinsa. Vuodesta 2010 lähtien pysäköintiavustin on ollut tarjolla lähes jokaisella automerkillä; monissa se on jo vakiovaruste. Järjestelmä perustuu akustisiin tunnistimiin, jotka riittävän kokoisen pysäköintitilan havaittuaan ilmoittavat siitä kuljettajalle. Jos kuljettaja päättää pysäköidä, hän aktivoi automaattiohjauksen. Auton etupyörät kääntyvät täyssähköisen ohjaustehostimen avulla oikeaan kulmaan ja kuljettaja vastaa ajoneuvon liikkumisesta painamalla kaasua. Järjestelmän tunnistimet ovat käytännössä samoja kuin tavanomaisessa peruutustutkassa, joka kykenee antamaan ainoastaan ääni- tai optisia merkkejä lähestyvistä esteistä. ==Katso myös== * Pysäköintitutka * Peruutuskamera Luokka:Auton sähköjärjestelmät
Kirsikkapuisto (Helsinki)

Kirsikkapuisto (), myös Porolahden kenttä, on vuonna 2007 avattu puisto Helsingin Roihuvuoressa. Puisto on osa suurempaa Roihuvuoren aluepuistoa. Puistossa on noin 150 kirsikkapuuta. Sen keskiosassa kasvaa muun muassa kookkaita poppeleita, pohjoisosassa on koivuja ja tammia. Kirsikkapuisto yhdistyy japanilaistyyliseen puutarhaan kevyen liikenteen väylällä, joka kulkee läpi Leikkipuisto Tuhkimon. Pohjoisessa puisto rajautuu Roihuvuoren vesitorniin ja etelässä Abraham Wetterin tiehen sekä lännessä Sahaajankatuun. Vuonna 2006 Helsingin kaupungin rakennusvirasto sai aloitteen Helsingissä asuvalta Norio Tomidalta puiston rakentamisesta. Suomessa asuvat japanilaiset ja Suomessa toimivat japanilaisyritykset sekä yhdistykset lahjoittivat ensimmäiset kirsikkapuut. Ensimmäinen kirsikkapuu istutettiin puistoon 5. kesäkuuta 2007. Alueella on kaikkiaan noin 150 kirsikkapuuta. Puisto oli mukana Espoon, Helsingin ja Vantaan yhteishankeessa Viikon puisto valtakunnallisena vihervuotena 2008. == Hanami-juhla == Hanami (花見, japania, ”kukkien katseleminen”) on Japanin merkittävin vuotuinen kansanjuhla, jonka vietto vaihtelee vuosittain sääolojen mukaan. Hanamia vietetään kirsikkapuiden kukinnan alkaessa. Kukinnan tarkka ajankohta vaihtelee sääolojen ja kukintapaikkakunnan mukaan, ja Etelä-Suomessa se sijoittuu yleensä toukokuulle. Juhlaa vietettiin Roihuvuoressa ensimmäisen kerran äitienpäivänä 11. toukokuuta 2008. Ohjelmaan kuului Parapara-tanssiesityksiä, Bon Odori -yhteistanssia, Ikebanaa, Haikurunoja ja Origamia sekä Teetaidetta. Myynnissä oli myös japanilaisia herkkuja. Juhlaa on sen jälkeen jatkettu jokavuotuisesti. == Lähteet == == Aiheesta muualla == *Roihuvuoren Hanami- sivusto *Roihuvuoren Hanami 2019 (YouTube) Luokka:Helsingin puistot Luokka:Roihuvuori
Owerri

Owerri on kaupunki kaakkoisessa Nigeriassa. Se on Imon pääkaupunki. Kaupungin pinta-ala on 104 neliökilometriä. Vuonna 2008 siellä asui 416 024 ihmistä. World Gazetteer Suuri osa väestöstä kuuluu igboihin. Online Nigeria Owerri oli Biafran pääkaupunki vuonna 1969. Se oli pääkaupunkina, koska Nigerian joukot valtasivat entiset pääkaupungit. Pääkaupunkeina ennen Owerria olivat Enugu, Aba sekä Umuahia. Noin 20 kilometrin päässä kaupungista sijaitsee lentokenttä. Owerrissa toimii kolme jalkapalloseuraa, Arugo F.C., Heartland F.C. sekä Papillo F.C.. == Lähteet == Luokka:Nigerian kaupungit
Uralin alue

Uralin alue () oli hallinnollinen alue (oblasti) Venäjän neuvostotasavallassa Neuvostoliitossa. Se sijaitsi Euroopan puoleisen Venäjän itäosassa ja Siperian länsiosassa Uralvuoriston keskiosan molemmin puolin. Alueen pääkaupunki oli Sverdlovsk (nykyinen Jekaterinburg). Alkuvaiheessa alueen pinta-ala oli 1 659 000 km² ja asukasluku oli 6 380 000. Uralin alue muodostettiin vuonna 1923. Alueen sisäistä jakoa muutettiin useasti, muun muassa vuosina 1925, 1927 ja 1930. Vuonna 1934 Uralin alue lakkautettiin ja sen alueesta muodostettiin Sverdlovskin, Tšeljabinskin ja Ob-Irtyšin alueisiin. Näistä viimeksi mainittu kuitenkin yhdistettiin vielä saman vuoden lopulla vasta perustettuun Omskin alueeseen. ==Lähteet== Luokka:Neuvostoliiton alueelliset yksiköt
Voeren

Voeren () () on kunta Limburgin maakunnassa, Flanderissa, Belgiassa. Kunta kuuluu Tongerenin arrondissementtiin. Voerenissa oli 1. tammikuuta 2008 4 207 asukasta, joista naisia oli 2 078 ja miehiä 2 129. Pinta-alaa kunnalla on 50,63 km² ja asukastiheys on 83 asukasta neliökilometrillä. Kunnan pormestari on Huub Broers. Voeren on Limburgin maakunnan eksklaavi, sillä se on kokonaan erossa varsinaisesta maakunnasta. Etelässä kunta rajautuu Liègen maakuntaan ja pohjoisessa Alankomaihin. Voeren muodostuu seuraavista osista: 's-Gravenvoeren (), Sint-Pieters-Voeren (), Sint-Martens-Voeren (), Moelingen (), Teuven ja Remersdaal () (). == Historia == 1000-luvulla nykyisestä Voerenin kunnan alueesta 2/3 kuului Dalhemiin, joka oli Brabantin herttuan omaisuutta. Loput 1/3 olivat osa Limburgin herttuakuntaa, johon myös Brabant kuului vuoden 1288 jälkeen. Myöhemmin nykyinen Voerenin alue kuului Burgundien Alankomaille, sitten Habsburgien Alankomaille ja lopulta kahdeksankymmenvuotisen sodan päätyttyä siitä tuli osa Espanjaa. Myöhemmin itävaltalaiset vielä kontrolloivat entistä Espanjan valta-aluetta. Vuosien 1794–1815 jälkeen Voerenin alueesta tuli osa Liègen maakuntaa, kunnes vuonna 1963 alueesta tuli osa Limburgin maakuntaa ja Flanderia. == Lähteet == == Aiheesta muualla == *Kunnan virallinen kotisivu *Voeren.net thumb|left|230px|Näkymä Sint-Martens- Voerenin kylään. Luokka:Limburgin (Belgia) kunnat Luokka:Enklaavit ja eksklaavit
Zeist

Zeist on kunta ja kaupunki keskellä Alankomaita, Utrechtin provinssissa. Asukkaita kunnassa on 60 339 (1.2.2008) ja väestötiheys on 1 243 as./km². Kunnan pinta-ala on 48,64 neliökilometriä, josta vettä on 0,11 km². Zeistin pormestarina toimii Koos Janssen. Zeistin naapurikunnat- ja kaupungit ovat Baarn pohjoisessa, Soest koillisessa, Amersfoort ja Leusden idässä, Woudenberg kaakossa, Utrechtse Heuvelrug etelässä, Bunnik lounaassa, Utrecht lännessä ja De Bilt luoteessa. Zeistissä sijaitsee muun muassa alueellinen sairaala, suuri elokuvateatteri, uimahalli sekä 1600-luvulta peräisin oleva linna. Lähellä Zeistiä sijaitseva entinen Yhdysvaltain ilmavoimien tukikohta Camp Zeist (Kamp van Zeist) julistettiin vuonna 2000 Yhdistyneen kuningaskunnan (erityisesti Skotlannin) suvereeniksi territorioksi. Camp Zeist on Skotlannin lakien alainen ja siellä käytiin Lockerbien pommi-iskun oikeudenkäynti. == Historia == Nimi Seist mainitaan jo vuonna 838. Vuonna 1180 nykyisen Zeistin alueelle rakennettiin roomalais-katolinen kirkko. Kirkko oli pystyssä vuoteen 1841 saakka, kunnes sen tilalle rakennettiin uusgoottilainen rakennus. Ainoastaan torni on jäänyt jäljelle 1100-luvun kirkosta. 1600-luvulla Zeistiin rakennettiin linna, joka on Ranskassa sijaitsevan Versailles'n linnan pieni replika. Linnan ympärillä on myös puutarha. Linna on ollut Zeistin kunnan omistuksessa vuodesta 1924 lähtien. Ranskan vallan alla vuonna 1804 kenraali Marmont perusti sotilasleirin lähelle Zeistiä. Vuonna 1805 Napoleon Bonaparte voitti lähellä Austerlitzia (nykyisin osa Tšekin tasavaltaa) käydyn taistelun, jonka kunniaksi kenraali Marmontin leiri nimettiin Austerlitziksi. == Asutuskeskukset == Zeistin kunnan asutuskeskukset () ja niiden väkiluvut 1. tammikuuta 2006: Zeist 51 071 Den Dolder 3 802 Bosch en Duin 2 540 Austerlitz 1 525 Huis ter Heide 1 425 Lähde: Zeistin kunta == Kuuluisia asukkaita == * Charles Nepveu (5. lokakuuta 1791–6. lokakuuta 1871), upseeri * Willem Pijper (8. syyskuuta 1894–19. maaliskuuta 1947), säveltäjä * Hendrik Marsman (30. syyskuuta 1899–21. kesäkuuta 1940), runoilija * Marjan Berk (s. 11. heinäkuuta 1932), näyttelijä * Kees Ouwens (27. kesäkuuta 1944–24. elokuuta 2004), runoilija ja kirjailija * Gert D. Buitenhuis (s. 5. syyskuuta 1943), säveltäjä ja klarinetinsoittaja * Ad van Denderen (s. 7. lokakuuta 1943), valokuvaaja * James van Lidth de Jeude (s. 1945), poliitikko (PvdA) ja Deventerin pormestari * Ursul de Geer (s. 3. tammikuuta 1946), näyttelijä, ohjaaja ja televisiojuontaja * Bert Blyleven (s. 6. huhtikuuta 1951), baseballpelaaja * Ezra van Groningen (s. 15. marraskuuta 1970), näyttelijä * Chris Zegers (s. 7. helmikuuta 1971), näyttelijä, laulaja ja televisiojuontaja * Niels Kraaij (s. 31. joulukuuta 1971), golfammattilainen * David Lammers (s. 13. helmikuuta 1972), elokuvaohjaaja * Mirjam Sterk (s. 23. toukokuuta 1973), poliitikko (CDA) * Bas Verheijden (s. 27. syyskuuta 1974), pianisti * Felicia van den End (s. 21. toukokuuta 1986), huilisti * Remy van Kesteren (s. 8. maaliskuuta 1989), harpisti == Lähteet == == Aiheesta muualla == * Virallinen kotisivu * Kartta Luokka:Alankomaiden kaupungit Luokka:Utrechtin kunnat
Winterswijk

Winterswijk on kunta Alankomaissa, Gelderlandin provinssissa. Asukkaita kunnassa on 29 187 (1.2.2008) ja väestötiheys on 211/km². Kunnan pinta-ala on 138,8 neliökilometriä, josta vettä on 0,55 km². Winterswijkin pormestarina toimii Thijs van Beem. Winterswijkin keskuspaikka on samanniminen kuin kuntakin. Winterswijkin kunta muodostuu seuraavista asutuskeskuksista: Meddo, Huppel, Henxel, Ratum, Brinkheurne, Kotten, Woold, Miste ja Corle. Winterswijkin naapurikunnat ovat Vreden koillisessa, Stadtlohn ja Südlohn idässä, Borken kaakossa, Rhede etelässä, Bocholt ja Aalten lounaassa ja Oost Gelre luoteessa. Kuusi ensimmäisenä mainittua sijaitsevat Saksan puolella. == Historia == Nykyisen Winterswijkin paikalla oli jo 1 000 vuotta sitten kylä. Vanhimmat dokumentit itsenäisen Winterwijkin kunnan perustamisesta ovat peräisin 1000-luvulta. Kylän vanhin rakennus oli kirkko. Vuosisatojen aikana Winterswijk kehittyi pääasiassa maatalousyhteisöksi. Kehitys päättyi 1900-luvulla, kun teollinen vallankumous saavutti paikkakunnan ja väki alkoi työskennellä kylän monissa tekstiilitehtaissa. 1970-luvun lopulla viimeinenkin suuri tekstiilitehdas kuitenkin lopetti. == Kuuluisia asukkaita == *Max van Dam, taiteilija *Erny Green, laulaja-lauluntekijä *Jelmer Gussinklo (s. 1982), radiojuontaja *Gerrit Komrij (s. 1944), kirjailija ja runoilija *Martijn Meerdink (s. 1976), jalkapalloilija *Dick Mol (s. 1955), paleontologi *Willem van Otterloo (1907–1978), säveltäjä *Bram Stemerdink (s. 1936), poliitikko (PvdA) *Jan Vreman (s. 1965), jalkapalloilija *Jurgen Wevers (s. 1979), jalkapallomaalivahti *W. S. J. Tenkink (1867–1922), poliitikko ja Doetinchemin pormestari *Aad Nuis, poliitikko *Daniel Sahuleka, laulaja *Ernst Daniël Smid, laulaja ja televisiojuontaja == Lähteet == == Aiheesta muualla == * Virallinen kotisivu Luokka:Gelderlandin kunnat
Fininvest

Fininvest S.p.A. on Silvio Berlusconin perheen määräysvallassa oleva holding- yhtiö, jolla on merkittäviä omistuksia useissa italialaisissa yhtiöissä. Näihin kuuluu muun muassa * Mediolanum (rahoitus- ja vakuutusyhtiö) * Medusa, Italian suurin elokuvien tuottaja * Mondadori, Italian tärkein kustannusyhtiö * MFE - MediaForEurope, Italian suurin yksityinen viihdetuotantoyhtiö, joka omistaa muun muassa kolme tv-kanavaa (Canale 5, Italia 1, Rete 4), digitaalisen tv-lähetysverkon ja useita muita tv-alan yhtiöitä * A.C. Milan, jalkapallojoukkue. Luokka:Italialaiset yritykset
U.S.U.R.A.

U.S.U.R.A. oli italialainen elektronista tanssimusiikkia esittänyt yhtye. Aktiivisena se oli vuosina 1991–1998. U.S.U.R.A.:n perusti Time Recordsin omistaja Giacomo Maiolini, tuottajat Walter Cremonini ja Alessandro Gilardi. Nimi on johdettu Maiolinin äidin nimestä Ursula. Yhtyeen parhaiten tunnettu single ja myöhemmin myös albumi oli Open Your Mind. Siinä käytetään lainoja elokuvasta Total Recall ja Simple Mindsin kappaleesta New Gold Dream vuodelta 1982. Kappaleen musiikkivideossa käytettiin 1990-luvun alussa suosittua tietokoneanimaatiotehostetta jossa Benito Mussolinin, Josif Stalinin, Ian Paisleyn, Margaret Thatcherin, Mary Whitehousen, ja Joe McCarthyn kasvot muuttuivat vähitellen seuraavaan. ==Diskografia== ===Albumit=== *Open Your Mind: The Album (1993) # Open Your Mind # What You Gonna Do About My Love # Sweat # Drive Me Crazy # Tear It Up # Listen To My Prayer # Come Bring Me # You Are My Rhythm # Sweat (Soakin' Wet) ===Singlet=== *Open Your Mind (1992) *Sweat (1993) *Tear It Up (1993) *Drive Me Crazy (1994) *Infinity (1995) *The Spaceman (1995) *Flying High (1996) *In The Bush (1996) *Trance Emotions (1998) Luokka:Italialaiset elektronisen musiikin yhtyeet
Kolmikulma (Helsinki)

Kolmikulma () eli Dianapuisto on pieni, suorakulmaisen kolmion muotoinen puisto Helsingin keskustassa. Sitä rajoittavat Yrjönkatu, Uudenmaankatu ja Erottajankatu. Puisto on uusittu vuosina 2006 ja 2007. Kolmikulma sijaitsee kolmen kaupunginosan kohtaamispisteessä. Puisto kuuluu Kaartinkaupungin kaupunginosaan, mutta heti korttelin lounaispuolella on Punavuoren kaupunginosa ja luoteispuolella Kampin kaupunginosa. Puiston kolmiomaisuus johtuu sen sijainnista kahden erisuuntaisen ruutukaava-alueen rajalla. Sen itäpuolella, muun muassa Kaartinkaupungissa, kadut kulkevat likipitäen pääilmansuuntien mukaisesti, mutta länsipuolella, Kampissa ja Punavuoressa, katujen suunnat poikkeavat pääilmansuunnista noin 30 astetta. Korttelia ympäröivät talot on rakennettu pääsääntöisesti 1800-luvun lopulla ja 1900-luvun alussa. Puiston pohjoispuolella olevassa talossa toimi pitkään Tullihallitus. Yrjönkadulla puiston kohdalla toimi 25 vuotta elokuvateatteri Diana ja sittemmin elokuvateatteri nimellä Lasten Cinema.Veli-Pekka Lehtonen, Suomen vanhin kino on vuokrattavana, Helsingin Sanomat 11.10.2011 sivu C 1 Samassa tilassa toimii ruotsinkielinen lastenteatteri Unga Teatern.Unga teatern == Veistos == Puistossa on kuvanveistäjä Yrjö Liipolan suunnittelema vuonna 1928 valmistunut Tellervo, Tapion tytär -veistos, joka kuvaa metsän jumalatar Tellervoa heittämässä keihästä. Patsasta kutsutaan yleisesti myös nimellä Diana antiikin tarustojen metsästyksen jumalattaren mukaan. Tästä puisto on saanut kutsumanimensä Dianapuisto. == Liikenne == Puiston ohi kulkevat raitiolinja 10 (Kirurgi – Pikku Huopalahti) Erottajankatua pitkin sekä linja-autolinja 24 (Ullanlinna–Seurasaari) pohjoiseen Erottajankatua, etelään Uudenmaankatua ja Yrjönkatua pitkin. Vuosina 2008–2012 puiston reunassa oli lisäksi Itä-Pasilaan johtavan raitiolinjan 9 päätepysäkki. Kolmikulmaan on suunnitteilla Kruunusillat-raitiotieyhteyden toinen Helsingin keskustan lähtöpaikoista. Myös Vihdintien pikaraitiotien päätepysäkkiä kaavaillaan Kolmikulmaan. == Kulttuurissa == Kolmikulma on myös Karo Hämäläisen vuonna 2012 ilmestyneen romaanin nimi.WSOY ==Lähteet== ==Aiheesta muualla== Luokka:Helsingin puistot Luokka:Kaartinkaupunki
Tuoksukirkiruoho

Tuoksukirkiruoho (Gymnadenia odoratissima) on harvinainen kämmekkälaji. == Ulkonäkö ja koko == Tuoksukirkiruoho on pienempi kuin ahokirkiruoho, ja sen lehdet ovat kapeat, heinämäiset ja kukkien väri vaihtelee valkoisesta syvän vaaleanpunaiseen tai harvinaiseen vaaleankeltaiseen. Kasvi on hyvin pieni kooltaan, korkeudeltaan 15–30 senttimetristä 40 senttimetriin. Tuoksukirkiruoho kukkii kesäkuun puolivälistä elokuun puoliväliin. == Elinympäristö == Kasvi kasvaa heinikkoisilla paikoilla tai avoimissa mäntymetsissä, kalkkipitoisessa maaperässä 2 500 metrin korkeuteen saakka. == Levinneisyys == Tuoksukirkiruohon kasvualue ulottuu Etelä-Ruotsista, Länsi- ja Itä-Götanmaalta, Keski-Eurooppaan, Pohjois-Italiaan, Pohjois-Espanjaan ja entisen Jugoslavian alueelle ja Turkkiin. Gymnadenia odoratissima infructescence - Niitvälja bog.jpg| Gymnadenia odoratissima - Niitvälja bog.jpg| Gymnadenia odoratissima alba - Niitvälja.jpg| Gymnadenia odoratissima albiflora - Niitvälja2.jpg| == Lähteet == Luokka:Kirkiruohot
Chen Xiexia

Chen Xiexia (; s. 8. tammikuuta 1983) on kiinalainen painonnostaja. Hän voitti kesäolympialaisissa 2008 kultaa naisten 48 kg sarjassa. Hän nosti tempauksessa 95 kg ja työnnössä 117 kg saaden yhteistuloksen 212 kg. Hän oli ensimmäinen isäntämaan olympiavoittaja Pekingin olympiakisoissa. Pituudeltaan Chen Xiexia on 152 cm. ==Lähteet== Luokka:Kiinalaiset olympiavoittajat Luokka:Kiinalaiset painonnostajat Luokka:Vuonna 1983 syntyneet Luokka:Elävät henkilöt
Yhdistyneiden kansakuntien peruskirja

Yhdistyneiden kansakuntien peruskirja on Yhdistyneiden kansakuntien tekemä asiakirja, joka määrittelee YK:n periaatteet ja toimintamuodot. Sen allekirjoitti San Franciscossa Yhdysvalloissa 26. kesäkuuta 1945 50 YK:n viidestäkymmenestäyhdestä perustajavaltiosta. Puola, joka ei ollut läsnä perustamiskonferenssissa, allekirjoitti sen myöhemmin. Asiakirja astui voimaan 24. lokakuuta 1945, kun turvallisuusneuvoston viisi pysyvää jäsentä ja suurin osa muista YK:n silloisista jäsenvaltioista oli sen ratifioinut. Peruskirjan valmistelu alkoi Dumbarton Oaksin konferenssissa vuonna 1944. Eräitä avoimia kysymyksiä asiakirjasta sovittiin Jaltan konferenssissa vuonna 1945. == Lähteet == * ===Viitteet=== ==Aiheesta muualla== * Yhdistyneiden kansakuntien peruskirjan virallinen suomennos Peruskirja Luokka:1900-luvun kansainväliset sopimukset Luokka:1945
Merihiiri

Merihiiri (Aphrodita aculeata) on monisukasmatoihin (Polychaeta) kuuluva suolaisten vesien eläinlaji, jota tavataan Pohjois-Atlantilla, Pohjanmerellä, Itämerellä ja Välimerellä. Sen ruumista peittävät tiheässä kasvavat sukaset, joiden muodostamasta "karvapeitteestä" se on saanut nimensä. Laji kuuluu antiikin Kreikan rakkauden jumalattaren Afroditen mukaan nimettyyn Aphrodita-sukuun. Aikuiset merihiiret voivat kasvaa 20 cm:n mittaisiksi. Ne ovat lihansyöjiä, joiden ravinto koostuu pääosin muista monisukasmadoista, esimerkiksi Nereidae-heimon sukasjalkaisista, jotka voivat olla pituudeltaan yli kolminkertaisia merihiireen verrattuna. Merihiiren sukasilla on erikoinen kyky loistaa eri väreissä. Normaalisti sukaset ovat väriltään punaisia, mutta valon kohdistuessa kohtisuoraan niiden akselia vasten sukaset loistavat voimakkain erivärisin raidoin. Ilmiötä pidetään hienona esimerkkinä fotoniikan luonnollisesta sovelluksesta.BBC News == Lähteet == == Aiheesta muualla == * Sea Mouse images * BBC News | SCI/TECH | Sea mouse promises bright future * ITIS: Aphrodita aculeata Luokka:Monisukasmadot
Huumorimusiikki

Huumorimusiikki on musiikkia, jossa on usein humoristinen sanoitus tai se herättää muulla tavoin hilpeyttä. Kappaleen humoristisuus voi esimerkiksi perustua siihen, että se on alun perin ollut jotain muuta, minkä jälkeen sen sanat on muutettu, usein huvittavaksi. Tällaista huumorimusiikkia kutsutaan parodiamusiikiksi. Huumorimusiikkia esiintyy monissa musiikin lajityypeissä, niin iskelmässä, rockissa, popissa kuin rapissakin. Eräs suomalaisen huumorimusiikin tärkeimmistä henkilöistä oli Reino Helismaa, joka loi rillumarein 1940- ja 1950-lukujen vaihteessa. Helismaan lisäksi myös Eemeli ja Esa Pakarinen olivat tärkeitä nimiä humorististen kuplettitaiteilijoiden joukossa, ja heille Helismaa myös teki paljon sanoituksia. Helismaan jälkeen suomalaista huumorimusiikkiperinnettä ovat jatkaneet esimerkiksi Juha Vainio, Leo Jokela, Veikko Lavi, Erkki Liikanen, Simo Salminen, Jaakko Teppo, Jope Ruonansuu, Solistiyhtye Suomi, Hullujussi, Seitsemän seinähullua veljestä ja Eläkeläiset. Alkuaikoinaan huumorimusiikki oli lähes aina iskelmää. 1970- ja 1980-luvun vaihteessa huumori alkoi siirtyä myös rock-musiikkiin. Tunnettuja suomalaisia huumorirock-yhtyeitä ovat esimerkiksi Lapinlahden Linnut, Sleepy Sleepers, Kontra, Turo’s Hevi Gee ja Vilperin Perikunta. Hip hop -yhtye Raptorin sanoituksissa on niin ikään humoristisia elementtejä. Tunnettuja ulkomaisia huumorimuusikkoja ovat muun muassa ”Weird Al” Yankovic, Tenacious D, The Lonely Island, Spike Jones ja Victor Borge. ==Lähteet== *
Mohammed Umar

Mohammed Umar (s. 1958) on nigerialaissyntyinen brittikirjailija. Hän on opiskellut Moskovassa ja Middlesexissä, Englannissa, ja asuu nyt Lontoossa. Umar vieraili Suomessa syksyllä 2008. Hänen kirjojaan on käännetty yli 50 kielelle. == Teoksia == * Amina (Like, 2008) == Lähteet == == Aiheesta muualla == * Amina-teoksen esittely Liken sivuilla * Aminan arvio HighBeamin sivuilla Luokka:Brittiläiset kirjailijat Luokka:Elävät henkilöt Luokka:Vuonna 1958 syntyneet
Qiana Chase

Qiana Chanel Chase (s. 12. helmikuuta 1981 Los Angeles) on yhdysvaltalainen malli ja näyttelijä. Hän oli heinäkuussa 2005 Playboyn Playmate of the Month. Hänellä oli pieni osa Epic Moviessa (2007). == Aiheesta muualla == * Luokka:Yhdysvaltalaiset mallit Luokka:Yhdysvaltalaiset näyttelijät Luokka:Vuonna 1981 syntyneet Luokka:Elävät henkilöt en:List of Playboy Playmates of 2005#July
Superrikollisten Salainen Yhteisö

Superrikollisten Salainen Yhteisö () on kuvitteellinen rikollisjärjestö DC Comicsin sarjakuvissa. Sen tunnetuimpia vastustajia ovat Batman ja Teräsmies. Sen rivit koostuvat superrikollisista. Järjestöllä on ollut useita kokoonpanoja ja se on taistellut monia supersankariryhmiä vastaan. Ryhmä on usein Oikeuden Puolustajien tai Oikeuden Yhteisön vastustajina vaikka sen jäseniin kuuluu useiden sankareiden vihollisia. == Jäsenet == ===Darkseidin ryhmä=== Ryhmän perusti Darkseid ja johti ensimmäistä kokoonpanoa. * Darkseid (perustaja ja johtaja) * Gorilla Grodd * Kapteeni Bumerangi * Kapteeni Komeetta * Kapteeni Kylmä * Mokkasiinikäärme * Ihmismetsästäjä (Paul Kirkin klooni) * Peilimestari * Varjovaras * Sinestro * Tähtisafiiri * Velho * Jätkä * Lex Luthor * Kapteeni Stingaree * Upea Salamamies * Materiamestari * Felix Faust * Killer Moth * Kujeilija * Creeper * Bizarro * Myrkkymuratti * Kulmamies * Floroninen Mies * Blockbuster * Professori Zoom * Hopea-aave * Järistysmies * Sizemaattiset Kaksoset * Kavaljeeri * Kronos ===Ultrahumaniitin ryhmä=== * Ultra-Humaniitti (johtaja) * Aivoaalto * Monokkeli * Psykopiraatti * Räsynukke * Gepardi * Floroninen Mies * Jääkuningatar * Mist * Signaalimies ===Luthorin ryhmä=== ====Yhteisön Neuvosto==== * Lex Luthor (Alexander Luthor Jr. valeasussa) * Musta Adam * Talia al Ghul * Tohtori Psyko * Laskin * Deathstroke ====Muut jäsenet==== * Abra Kadabra * Amazo * Amos Fortune * Kulmamies * Atomikallo * Bane * Paroni Blitzkrieg * Bizarro * Musta Rausku * Musta Naamio * Mustakivi * Musta Hämähäkki * Kehokaksoset * Pomo Moxie * Veli Blood * Dadan Veljeskunta * Pahan Veljeskunta ** Aivo ** Kaksonen ** Monsieur Mallah ** Phobia * Brutaali * Ötökkä II ja Tavu * Kapteeni Bumerangi * Kapteeni Kylmä * Kapteeni Natsi * Ketjusalama * Charaxes * Kharybdis * Gepardi * Chemo * Cheshire * Kronos * Cicada * Savinaama * Computron * Kreivi Vertigo * Hullu Quilt * Rikostohtori * Kyborgityttö * Tumma Uhka ** Blizzard ** Vault * Demonikolmikko * Syvä Kuusikko * Tohtori Valo * Tohtori Kuu * Tohtori Polaris * Tohtori Sivana * Tuomiopäivä * Tuplahaaste * Öljyn Herttua * Ankerias * Effigy * Sähköistäjä * Haihtujamies * Nopeapallo * Fataliitti * Felix Faust * Kauhistuttavat Viisi ** Psimon ** Jinx ** Mammutti ** Hohto * Tulikärpänen * Kalastaja * Floroninen Mies * Poimuttunut Mies * Despero Luokka:DC-universumin ryhmät
Crista Flanagan

Crista Flanagan (s. 24. helmikuuta 1976 Mount Vernon, Illinois) on yhdysvaltalainen näyttelijä. Hänet tunnetaan varsinkin FOX-kanavan sketsisarja Mad TV:n näyttelijänä (vuosina 2005-2009). Hänet on lisäksi nähty muun muassa AMC-kanavan Mad Men -sarjassa Lois Sadlerina sekä Epic Moviessa (2007) ja Disaster Moviessa (2008). Hän esiintyi alasti Playboyn elokuun 2010 numerossa. == Aiheesta muualla == * Luokka:Yhdysvaltalaiset näyttelijät Luokka:Vuonna 1976 syntyneet Luokka:Elävät henkilöt
Robert Curry

Robert Samuel Curry (14. elokuuta 1882 New York – 12. marraskuuta 1944 New York) oli yhdysvaltalainen vapaapainija. Hän voitti 105 paunan (47,6 kg) painoluokan olympiakultaa 1904 St. Louisin kisoissa. ==Lähteet== * Robert Curry sports-reference.com Luokka:Yhdysvaltalaiset vapaapainijat Luokka:Yhdysvaltalaiset olympiavoittajat Luokka:Vuonna 1882 syntyneet Luokka:Vuonna 1944 kuolleet
MIS 11

MIS 11, happi-isotooppivaihe 11, oli jääkausien välinen lämmin vaihe ajoitusten mukaan noin 420–360 000 vuotta sitten. Lämmin kausi kesti melko pitkään, 30-35 tuhatta vuotta. Kausi oli luultavasti sama kuin Holstein tai Hoxnian. Kautta on pidetty lämpimimpänä interglasiaalina 500 000 viime vuoteen, ja sen on sanottu muistuttavan nykyistä jääkauden jälkeistä aikaa. Kasvinäytteet, jotka kaudelta on otettu, ovat harvat. Joidenkin uusien tutkimusten mukaan kausi saattoi olla hieman nykyistä kylmempi. Lämmin kausi jatkui pitkään suotuisten auringon säteilyyn vaikuttavien Maan akseli- ja ratamuutosten, Milankovichin jaksojen ja suuren hiilidioksidipitoisuuden lämmittävän kasvihuonevaikutuksen takia. Kautta edelsi kylmä MIS 12, joka on sama kuin Elster-jääkausi. == Katso myös == *Holstein-interglasiaali Luokka:Pleistoseeni
George Mehnert

George Nicholas Mehnert (3. marraskuuta 1881 – 8. heinäkuuta 1948) oli yhdysvaltalainen vapaapainija ja kaksinkertainen olympiavoittaja. 1904 St. Louisin olympialaisissa Mehnert voitti kultamitalin vapaapainin 115 paunan (52,1 kg) painoluokassa. Neljä vuotta myöhemmin Lontoon olympialaisissa hän voitti kultaa 54 kilogramman painoluokassa. Kahdeksan vuotta kestäneen amatööriuransa aikana Mehnert hävisi vain kaksi ottelua. Hän voitti maansa mestaruuden kärpässarjassa vuosina 1902–1904 ja 1908, ja kääpiösarjassa 1905 ja 1906. Ammattilaisena hän paini vuosina 1909–1910. ==Lähteet== * George Mehnert FILA:n tietokannassa * http://www.olympic- medallists.com/USA.html#Wrestling * http://www.hickoksports.com/biograph/mehnertgeorge.shtml (archive.is-sivulle arkistoitu versio) Luokka:Yhdysvaltalaiset vapaapainijat Luokka:Yhdysvaltalaiset olympiavoittajat Luokka:Vuonna 1881 syntyneet Luokka:Vuonna 1948 kuolleet
Benjamin Bradshaw

Benjamin Joseph Bradshaw (15. elokuuta 1879 – 19. huhtikuuta 1960) oli yhdysvaltalainen vapaapainija. Hän voitti olympiakultaa 135 paunan (61,2 kg) painoluokassa 1904 St. Louisin kisoissa. Loppuottelussa hän voitti maanmiehensä Theodore McLearin. ==Lähteet== * Benjamin Bradshaw FILA:n tietokannassa * http://www.olympic-medallists.com/USA.html#Wrestling Luokka:Yhdysvaltalaiset vapaapainijat Luokka:Yhdysvaltalaiset olympiavoittajat Luokka:Vuonna 1879 syntyneet Luokka:Vuonna 1960 kuolleet
Otto Roehm

Otto Frederick Roehm (2. elokuuta 1882 Kanada – 1. toukokuuta 1958) oli yhdysvaltalainen vapaapainija. Kanadalaissyntyinen, vuonna 1888 Yhdysvaltain kansalaisuuden saanut, Roehm voitti olympiakultaa 145 paunan (65,8 kg) painoluokassa 1904 St. Louisin kisoissa. Loppuottelussa häntä oli vastassa maanmies Rudolph Tesing. Samoissa kisoissa hän hävisi painoluokkaa ylempänä 71,7-kiloisissa välierissä maanmiehelleen William Beckmannille. ==Lähteet== * http://www.sports-reference.com/olympics/athletes/ro/otto-roehm-1.html * Otto Roehm FILA:n tietokannassa Luokka:Yhdysvaltalaiset vapaapainijat Luokka:Yhdysvaltalaiset olympiavoittajat Luokka:Vuonna 1882 syntyneet Luokka:Vuonna 1958 kuolleet
Friderika Bayer

Friderika Bayer (s. 4. lokakuuta 1971 Budapest, Unkari) on unkarilainen laulaja. Hän edusti maataan Eurovision laulukilpailussa 1994 laululla Kinek Mondjam El Vétkeimet?. Hän sijoittui 4. sijalle 122 pisteellä. Kyseessä oli 18 vuoden ajan kaikkein parhaiten pärjännyt suomalais-ugrilaisella kielellä esitetty kappale. == Diskografia == * Friderika (1994) * Friderika II (1996) * Boldog vagyok ("Olen onnellinen") (1998) * Kincs, ami van ("Aarre") (1999) * Hazatalálsz ("Löydät tien kotiin") (2001) * Gospel (2003) * Sáron rózsája (2006) Lasten albumit: * Bölcsődalok * Az álmok tengerén (Bölcsődalok 2) (2003) == Aiheesta muualla == *Virallinen sivusto Luokka:Unkarin euroviisuedustajat Luokka:Unkarilaiset laulajat Luokka:Vuonna 1971 syntyneet Luokka:Elävät henkilöt Luokka:Vuoden 1994 euroviisuedustajat
Kenneth Huszagh

Kenneth Arthur ”Ken” Huszagh (3. syyskuuta 1891 – 11. tammikuuta 1950) oli yhdysvaltalainen uimari. Huszagh oli mukana hopeaa voittaneessa Yhdysvaltain joukkueessa 4×200 metrin vapaauintiviestissä Tukholman olympialaisissa 1912. Lisäksi hän voitti samoista kisoista pronssia 100 metrin vapaauinnissa ajalla 1.05,6. ==Lähteet== Luokka:Yhdysvaltalaiset uimarit Luokka:Yhdysvaltalaiset olympiamitalistit Luokka:Vuonna 1891 syntyneet Luokka:Vuonna 1950 kuolleet
Leonardo AW139

Leonardo AW139 (aiemmin AB139 ja AgustaWestland AW139) on keskiraskas, kaksimoottorinen, 15-paikkainen helikopteri. Siviili- ja sotilaskäyttöön tarkoitettua helikopteria käytetään matkustajaliikenteen lisäksi muun muassa pelastustehtäviin. Helmikuussa 2001 ensilentonsa lentäneen helikopterin suunnittelivat yhteistyössä yhdysvaltalainen Bell Helicopter Textron ja italialais-englantilainen AgustaWestland. Ensimmäinen AW139-helikopteri toimitettiin maaliskuussa 2004, jonka jälkeen tilatuista 300 kopterista on valmistettu yli 100. AW139-helikopterien loppukokoonpano tapahtuu Italiassa ja Yhdysvalloissa sijaitsevilla tuotantolinjoilla. Nykyään kopteria valmistaa Leonardo. Sotilaskäyttöön tarkoitettua versiota myydään nimellä AW139M.Military Helicopters. Leonardo. Viitattu 27.1.2024. == Tekniset tiedot == == Lähteet == == Aiheesta muualla == Luokka:Helikopterit Luokka:Leonardon ilma-alukset
Petri Kokko (jääkiekkoilija)

Petri Kokko (s. 1. helmikuuta 1975 Oulu) on suomalainen ammattilaisuransa päättänyt jääkiekkoilija. Kokko on Oulun Kärppien kasvatti. Kokko pelasi urallaan ulkomailla Sveitsissä, Ruotsissa ja Tšekissä. Suomessa Kokko edusti Ilvestä, SaiPaa, Kärppiä ja Bluesia. == Lähteet == * * Luokka:Suomalaiset jääkiekkoilijat Luokka:Vuonna 1975 syntyneet Luokka:Elävät henkilöt
Walter Hofer

Walter Hofer (oikealta nimeltään Johann, s. 25. helmikuuta 1955) on itävaltalainen kansainvälisen hiihtoliiton FIS:n mäkihypyn kilpailunjohtaja. Hän opiskeli urheilutieteitä Salzburgin yliopistossa. Vuonna 1992 Hofer aloitti FIS:ssä mäkihypyn kilpailunjohtajana. Hoferin aikakaudella mäkihypyssä on toteutettu useita uudistuksia. Hofer toimi lajiuudistajana myös yhdistetyn osalta, kun hän toimi kaksivuotiskauden lajin kokonaiskoordinaattorina 2008–2010. Uudistuksista merkittävin oli yhdistetyn virallisen lajivalikoiman karsiminen vain kahteen eli vanhaan joukkuekilpailuun ja yhteen uudistuneeseen yhden mäkikierroksen ja 10km hiihdon käsittävään henkilökohtaiseen kilpailumuotoon. Luokka:Itävaltalaiset urheiluvaikuttajat Luokka:Mäkihyppytuomarit Luokka:Vuonna 1955 syntyneet Luokka:Elävät henkilöt
Marija Katz

Marija Lvovna Katz (, s. 23. tammikuuta 1973 Moskova Neuvostoliitto) on venäläinen laulaja. Hän edusti taiteilijanimellä Judif maataan Eurovision laulukilpailussa 1994 laululla Vetšnyi strannik (Вечный странник, Ikuinen muukalainen), joka sijoittui 9. sijalle. == Aiheesta muualla == *Laulun sanat Luokka:Venäjän euroviisuedustajat Luokka:Venäläiset laulajat Luokka:Vuonna 1973 syntyneet Luokka:Elävät henkilöt Luokka:Vuoden 1994 euroviisuedustajat
Charles Ericksen

Karl Fredrik "Charles" Ericksen (20. kesäkuuta 1875 – 23. helmikuuta 1916 Brooklyn, New York) oli amerikannorjalainen vapaapainija. Ericksen edusti Brooklyn Norwegier Turnverein -seuraa. Hän voitti olympiakultaa 158 paunan (71,7 kg) painoluokassa 1904 St. Louisin olympialaisissa. Loppuottelussa häntä oli vastassa Bill Beckmann. Lopetettuaan urheilu-uransa hän toimi Scandinavian-American Athletic Leaguen puheenjohtajana aina kuolemaansa saakka. Hän kuoli häkämyrkytykseen 23. helmikuuta 1916 Brooklynissa. Hänet haudattiin 26. helmikuuta 1916. ==Lähteet== * Charles Ericksen FILA:n tietokannassa * http://www.sports-reference.com/olympics/athletes/er/charles- ericksen-1.html === Viitteet === Luokka:Yhdysvaltalaiset vapaapainijat Luokka:Yhdysvaltalaiset olympiavoittajat Luokka:Amerikannorjalaiset Luokka:Vuonna 1875 syntyneet Luokka:Vuonna 1916 kuolleet